Ole Kristian Ellingsen

Ole Kristian Ellingsen (født 15. september 1952 i Stavanger) er en norsk tekstforfatter og forfatter. 

Han var tidligere tekstforfatter blant annet i reklamebyråene Leo Burnett og McCann. Han debuterte som forfatter i 2014 med boka Frikjent, en alternativ krimbok med handlingen dels hentet fra Norges fortidde krigshistorie. Året etter kom en frittstående oppfølger, Solguden, hvor handlingen er lagt til Afrika. I 2016 ga han ut romanen Endetid, løst bygget omkring «Martine-saken», og i 2018 den historiske romanen Stormsinn, første bind i en trilogi med handling fra Stavanger de første tre tiår av 1900-tallet. Andre bind, Himmelhøy, ble utgitt i 2019 og tredje bind, Tornedans, i 2020. Nyeste utgivelse er Viljens vei: Sjelesang (2023), tredje bind i romanserie med handling fra mellomkrigstiden. Første bind Viljens vei: Sårbarn kom i 2021, og andre bind Viljens vei: Solkors kom i 2022.

Bibliografi 
 Frikjent, kriminalroman, Cappelen Damm (2014)
 Solguden, kriminalroman,  Cappelen Damm (2015)
 Endetid, roman, Cappelen Damm (2016)
 Gevinsten , krimnovelle, Cappelen Damm (2017)
 Stormsinn, roman, Wigestrand (2018)
 Himmelhøy , roman, Wigestrand (2019)
 Tornedans , roman, Wigestrand (2020)
Viljens vei: Sårbarn, roman, Wigestrand (2021)
Viljens vei: Solkors, roman, Wigestrand  (2022)
Viljens vei: Sjelesang, roman, Wigestrand  (2023)

Referanser

Eksterne lenker 
 Presentasjon på Cappelen Damms nettsider
 Presentasjon på Forlagsliv.no

Norske forfattere
Fødsler i 1952